b'\n_START_ARTICLE_\n\xc3\x98ystein Eliassen\n_START_SECTION_\nKulturelt og politisk arbeid\n_START_PARAGRAPH_\nDet kulturelle arbeidet f\xc3\xb8rte ham inn i politikken. Han ble valgt inn i kommunestyret f\xc3\xb8rste gang i 1945 for perioden 1946\xe2\x80\x931947. Etter en pause ble han valgt inn p\xc3\xa5 nytt fra 1. januar 1956. Han gikk f\xc3\xb8rst ut 31. desember 1987, og satt i alt 34 \xc3\xa5r. I formannskapet var han medlem i 16 \xc3\xa5r, ordf\xc3\xb8rer 6 \xc3\xa5r (1970\xe2\x80\x9375) og varaordf\xc3\xb8rer de to \xc3\xa5ra f\xc3\xb8r. Han satt i flere kommunale nemnder: trygdekassestyret, tomtetingingsutvalget, formann i idrettutvalget, formann i opplysningsr\xc3\xa5det, formann i bygdesoge- og museumsnemnda fra og med 1974, formann i forliksr\xc3\xa5det fr\xc3\xa5 1967._NEWLINE_Prosjekt som ble l\xc3\xb8st i hans tid i politikken, var ny sjukeheim, sm\xc3\xa5b\xc3\xa5thavn p\xc3\xa5 Aure, ny prestebolig, byggefelt i Tusvik, p\xc3\xa5 Ikornnes, i Straumgjerde, Grebstadlia p\xc3\xa5 Grebstad og i Ramstaddal.\n_START_SECTION_\nFylkespolitiker\n_START_PARAGRAPH_\nI fylkestinget m\xc3\xb8tte han som valgt representant 1970/75. I 1975 meldte han seg ut av Det norske Arbeiderparti, som han hadde representert til da, og stilte p\xc3\xa5 \xc2\xabUpolitisk fylkesliste\xc2\xbb og ble valgt for \xc3\xa5ra 1976/83. I alt satt han fire \xc3\xa5r p\xc3\xa5 fylkestinget, derav 8 \xc3\xa5r i fylkesutvalget. Han var med i ei rekke nemnder p\xc3\xa5 fylkesplan.  Han ble ogs\xc3\xa5 valgt som fylkets representant i styret for L/L Tussa Kraft, M\xc3\xb8re og Romsdal Materialpr\xc3\xb8vingsanstalt og Sykkylven skole-, daghjem og internat. Han var formann 1970-1987 i A/S Aursnes Ferjekai, som finansierte ny riksveg Aure \xe2\x80\x93 Aursnes, flytting av ferjeleiet fra Aure til Aursnes 1973 og ny riksveg Aure \xe2\x80\x93 Tynes 1986._NEWLINE_Han var ogs\xc3\xa5 formann i byggenemnda for ny kai p\xc3\xa5 Aure (ferdig 1986) og  var i styret for Sykkylven Godsterminal A/S, som bygde nytt terminalbygg i 1986.'